tomron87/hebrew-wikipedia-sentences-corpus huggingface dataset:
הנחיתה היא נקודת ציון חשובה בתוכנית המחקר ההודית, שכן זו הפעם הראשונה שהודו הנחיתה גשושית מסוג נחתת על גוף שמימי והיא המדינה הרביעית בעולם שמשלימה משימה כזו.
ב-22 בפברואר 2024 לראשונה בהיסטוריה של התעופה חללית לא-מאוישת של חברה מסחרית נחתה בהצלחה על הירח.
במהלך העשור חלה התקדמות יוצאת דופן וחסרת תקדים בתחום הבינה המלאכותית.
פריצות דרך טכנולוגיות הובילו לפיתוח מודלי שפה גדולים (LLM) מתוחכמים ביותר, כמו ChatGPT של חברת OpenAI ו-Bard של גוגל.
מודלי השפה הללו הפגינו יכולות חסרות תקדים והן היו מסוגלים להבין ולייצר טקסטים מורכבים בהרבה יותר, אשר להם יישומים רבים במסגרת צ'אטבוטים מתקדמים, עוזרים וירטואליים, שירותים מקוונים לתרגום שפות ויצירת תוכן מורכב מותאם אישית.
במהלך העשור חלו גם פריצות דרך טכנולוגיות בתחום עיבוד שפה טבעית לתמונות אמנותיות, תמונות פוטו-ריאליסטיות וסרטוני וידאו פוטו-ריאליסטים, עם יישומים בולטים כמו DALL-E של חברת OpenAI, Midjourney של חברת מידג'ורני, Stable Diffusion של חברת Stability AI וסורה של חברת OpenAI.
ראו גם אומנות בינה מלאכותית.
בשנת 2020 חברת DeepMind פתרה את בעיית קיפול החלבונים ברמת דיוק של כ-90 אחוז.
אירועים צפויים בולטים בחקר החלל
נאס"א מתכננת לבצע את המשימה המאוישת הראשונה של החללית אוריון במהלך תחילת העשור.
נאס"א מתכננת משימת מחקר לירח של צדק, אירופה קליפר.
סוכנות החלל האירופאית מתכננת משימה נפרדת, JUICE, לחקר שלושה מהירחים הגליליאניים.
בחללית תשולב טכנולוגיה ישראלית למיפוי גופי המים הענקיים בירחים של צדק
גשושית המחקר וויאג'ר 2 צפויה לסיים בראשית העשור את משימתה.
אז יאזל כל חומר המספק לה אנרגיה, והיא תפסיק את הפעלת כל המכשירים הנמצאים עליה ותמשיך לשוטט בחלל לנצח.
טלסקופ החלל ננסי גרייס רומן מתוכנן להיות משוגר.
במחצית הראשונה של עשור זה מתכוונת תוכנית החלל הסינית לשגר משימת מחקר לשם בחינת אפשרות לחציבה באסטרואידים.
הסינגלים הנמכרים ביותר בארצות הברית במהלך העשור לפי מגזין בילבורד: "Blinding Lights" (2020), "Heat Waves" (2022), "Last Night" (2023)
הספרים שנכללו הכי הרבה שבועות בכל השנה ברשימת רבי-המכר של הניו יורק טיימס בקטגוריית סיפורת: שירת סרטני הנהר (2020–2022), איתנו זה מתחיל (2023)
במהלך העשור יתקיימו חמישה משחקים אולימפיים:
אולימפיאדת טוקיו (2020) נערכה בין 23 ביולי ל-8 באוגוסט 2021. זוהי אולימפיאדת הקיץ ה-32 בעת המודרנית.
אולימפיאדת בייג'ינג נערכה בין ה-4 בפברואר ל-20 בפברואר 2022 בבייג'ינג, הרפובליקה העממית של סין.
אולימפיאדת פריז נערכה בין ה-26 ביולי ל-11 באוגוסט 2024. זוהי אולימפיאדת הקיץ ה-33 בעת המודרנית.
אולימפיאדת מילאנו – קורטינה ד'אמפצו תערך בין ה-6 בפברואר ל-22 בפברואר 2026 במילאנו ובקורטינה ד'אמפצו שבאיטליה.
אולימפיאדת לוס אנג'לס תערך בין ה-21 ביולי ל-6 באוגוסט 2028. זוהי אולימפיאדת הקיץ ה-34 בעת המודרנית.
במהלך העשור ייערכו שני מונדיאלים:
מונדיאל 2026 - יערך בארצות הברית, קנדה ומקסיקו בקיץ 2026.
במהלך העשור ייערכו שלושה משחקי אליפות אירופה בכדורגל:
זהו הטורניר ה-16 של אליפות אירופה בכדורגל.
הטורניר התקיים בין התאריכים 11 ביוני 2021 ל-11 ביולי 2021.
יורו 2024 התקיים בגרמניה בקיץ 2024. זהו הטורניר ה-17 של אליפות אירופה בכדורגל.
שנות ה-20 של המאה ה-21 בישראל
24 במאי 2020 - פתיחת משפטו של בנימין נתניהו, ראש ממשלת ישראל ה-9. זוהי הפעם הראשונה שראש ממשלת ישראל מכהן עומד לדין.
9 במאי 2020 - החלה המחאה נגד ממשלת ישראל השלושים וחמש, גל מחאות נגד המשך כהונה בנימין נתניהו וממשלתו.
15 בספטמבר 2020 – ישראל חתמה על הסכמי נורמליזציה עם איחוד האמירויות הערביות ובחריין בבית הלבן, בהמשך לחתימת הסכם אברהם.
23 באוקטובר 2020 - הוכרז הסכם ישראל–סודאן, השלישי מבין הסכמי אברהם.
10 בדצמבר 2020 - הוכרז הסכם ישראל-מרוקו, זהה מבחינה מהותית להסכמי אברהם.
30 באפריל 2021 - אסון הר מירון - האסון האזרחי הגדול ביותר בתולדות מדינת ישראל בו נהרגו 45 בני אדם בהילולה השנתית בקבר הרשב"י בהר מירון.
10 במאי 2021 עד 21 במאי 2021 - מתפרצים מהומות אלימות במספר מוקדים שבשליטת מדינת ישראל מצד ערביי ישראל על רקע התסיסה בירושלים שאירעה במחאה של תושבי שייח' ג'ראח הערבים על הכוונה לפנותם מבתיהם.
13 ביוני 2021 - סיום כהונת בנימין נתניהו וכניסת נפתלי בנט לתפקיד ראש ממשלת ישראל.
הכהונה של נתניהו נמשכה כ-12 שנים.
15–19 באוגוסט 2021 - שריפת יער נרחבת מתרחשת בהרי ירושלים, בסדר גודל זהה לשריפה בכרמל בשנת 2010.
6 בספטמבר 2021 - הבריחה מבית הסוהר גלבוע, 6 מחבלים נמלטו מבית הסוהר גלבוע, ביניהם המחבל זכריא זביידי שביצע את הפיגוע בסניף הליכוד בבית שאן.
לאחר שבועיים של מצוד, נתפסו ונעצרו כל הנמלטים על ידי משטרת ישראל בסיוע השב"כ וצה"ל.
מרץ 2022 - תחילת גל הטרור בישראל (2022) - תקופה בת כמה שבועות בה נרצחו במספר פיגועים קטלניים 16 ישראלים ו-3 עובדים זרים, והתרחשו גם מהומות בהר הבית.
21 במרץ 2022 עד 4 באפריל 2023: מבצע שובר גלים לבלימת גל הטרור, שכלל בעיקר פשיטות ומעצרים של מחבלים בשטחי יהודה ושומרון, בעיקר באזורי ג'נין ושכם.
במבצע נהרגו עשרות מחבלים ונעצרו מאות, וכן נהרג לוחם ימ"מ ישראלי.
5 באוגוסט–7 באוגוסט 2022 - מבצע עלות השחר: מבצע צבאי של צה"ל נגד הג'יהאד האסלאמי הפלסטיני (גא"פ) ברצועת עזה, שבא בעקבות איום של הגא"פ לבצע פיגוע בעקבות מעצר מחבל בכיר בג'נין.
במבצע נהרגו כ-50 פלסטינים, רובם פעילי טרור, כולל מפקדי הגא"פ בצפון ודרום רצועת עזה.
מנגד, הגא"פ שיגר למעלה מ-1,100 רקטות לעבר ישראל, כ-200 מהן נפלו בתוך שטח הרצועה וגרמו לנפגעים, ויותר מ-380 יורטו בידי כיפת ברזל ב-96% הצלחה.
2023 ואילך - המחאה נגד הרפורמה המשפטית - סדרת הפגנות רחבות היקף מתקיימות ברחבי ישראל במחאה על הרפורמה המשפטית.
7 באוקטובר - 9 באוקטובר 2023 - טבח שבעה באוקטובר - מתקפת טרור רחבת היקף שהוביל חמאס נגד יעדים צבאיים ואזרחיים במרחב עוטף עזה.
7 באוקטובר 2023 ואילך – מלחמת חרבות ברזל.
13 באפריל 2024 – המתקפה האיראנית על ישראל (אפריל 2024) - תקיפה אווירית נרחבת שביצעה איראן משטחה ומשטח מדינות נוספות נגד ישראל אשר כללה 110–130 טילים בליסטיים, כ-185 כטב"מים ו-36 טילי שיוט.
במבצע הגנה נרחב יירטו כוחות ההגנה של צה"ל והקואליציה הצבאית בהובלת ארצות הברית, 99 אחוז מהאיומים.
1 באוקטובר 2024 - המתקפה האיראנית על ישראל (אוקטובר 2024) - מתקפת טילים נרחבת שביצעה איראן משטחה נגד ישראל, שכללה 201 טילים בליסטיים.
החל מאוגוסט 2023 צפויים בהדרגה להיפתח במהלך העשור הקווים השונים של המערכת להסעת המונים במטרופולין תל אביב.
החל משנת 2021 צפויים להיות קווי מטרונית לעכו, יגור, נשר וטירת כרמל.
אכלוס גורדי שחקים עתידיים הצפויים להיבנות בהם: מגדל 120 ומגדל עלית ברמת גן, מגדל בין ערים והמגדלים במתחם חסן ערפה בתל אביב ומספר גורדי שחקים בפרויקט הכניסה לירושלים.
פתיחת מבני ציבור מרכזיים בהם: מוזיאון הסובלנות, היכל עבד אל-בהאא, מוזיאון הכנסת.
פתיחת אצטדיונים חדשים בהם: אצטדיון רחובות, אצטדיון עירוני טבריה ואצטדיון עירוני כפר קאסם.
מספר בתי חולים יפתחו בהם בית החולים בית בלב, בית החולים מנחם בגין וכן המרכז הרפואי שמעון פרס.
שנות ה-30 של המאה ה-21 או שנות ה-2030 הן עשור השנים הרביעי של המאה העשרים ואחת.
2030–2032 - תחילת הפעילות של רשת הרכבת התחתית של גוש דן.
לפי נתונים מדצמבר 2009 לשכת מפקד האוכלוסין של ארצות הברית מעריכה שאוכלוסיית העולם בתחילת העשור תעמוד על 8.4 מיליארד אנשים.
הדמוגרף הצרפתי, עמנואל טוד, מעריך ששיעור האוריינות בעולם יעמוד על קרוב ל-100%, מה שאומר שהאנאלפביתיות קרובה להיכחד.
על פי תכנוני נאס"א ולפי עמדת נשיא ארצות הברית ברק אובמה מ-2016, בעשור זה צפויות להתקיים משימות מאוישות למאדים.
לפי מחקר של אוניברסיטת נורת'מבריה, בעשור זה צפוי להתרחש "עידן קרח קטן" כאשר פעילות השמש תצנח ב-60 אחוזים.
לפי תחזיתה של יצרנית הרכב BMW, בעשור זה יהיה ניתן להרכיב מכוניות בייצור עצמי באמצעות הדפסה תלת-ממדית.
מספר ערים בישראל צפויות להכפיל ואף לשלש את אוכלוסיותיהן, בעקבות אישור של תוכניות פיתוח שמתוכננות להסתיים עד שנת 2030.
לפי תחזיות דמוגרפיות של מרכז המחקר פיו, החל מתחילת עשור זה יעלה מספר התינוקות הנולדים להורים מוסלמים על אלה הנולדים לנוצרים.
חברת מישלן צפויה למכור צמיגים לא פנאומטיים עבור כלי רכב שנעים בכביש.
לפי הדוקו-דרמה מאדים, החל משנת 2033 מתחילה ההתיישבות של האדם על פני מאדים.
בעשור זה משלימה האימפריה הבריטית את השתלטותה על יבשת אוסטרליה.
האימפריה הצרפתית שמשתלטת לראשונה על טריטוריה משמעותית מצפון אפריקה מאיימת על ההגמוניה של האימפריה העות'מאנית במזרח התיכון.
כחלק מירידת ההגמוניה מכריזה גם יוון על עצמאותה הרשמית מהעות'מאנים.
במזרח הרחוק מגבירה הולנד את השתלטותה על איי אינדונזיה.
במאה זו היו ניסיונות של אזרחי הממלכה המאוחדת לקדם זכות בחירה רחבה יותר.
בעקבות מאחות, התרחבה בשנת 1832 זכות הבחירה לפרלמנט כך שתכלול מעט יותר מהאזרחים (אך עדיין לא את רובה), ובשנת 1838 המושבה בפיטקרן הייתה חלוצית בהכרזתה על זכות בחירה לנשים בשטחה.
בנוסף בשנת 1833 עבר בממלכה המאוחדת החוק לביטול העבדות בבריטניה ומושבותיה ושחרר לחופשי מאות אלפי עבדים.
מגמות ליברליות אלו מפעילות לחץ על מדינות שכנות, שישפיע על המתרחש בעשורים הבאים.
במאה זו הושק בבריטניה קו הרכבת הבין־עירוני הראשון.
טכניקה הדאגרוטיפ שהופצה באופן נרחב בעשור זה הפכה את הצילום לטכנולוגיה יישימה יותר.
מלחמת העצמאות היוונית (1821 - 1832) מגיעה לסיומה עם קבלת העצמאות של יוון באמנת קונסטנטינופול ביולי 1832.
המהפכה הטקסנית (2 באוקטובר 1835 - 21 באפריל 1836) - מלחמה שנערכה בין מקסיקו לחלק הטחאני (מדינת טקסס המודרנית) של המדינה המקסיקנית קואווילה וטחאס.
סיום המלחמה הביא להקמתה של רפובליקת טקסס.
מלחמת הקונפדרציה (1839-1836) - מאבק על מאזן הכוחות האזורי באמריקה הדרומית, מוביל את פרו ובוליביה להתאחד בברית לעומתית לצ'ילה.
סדרת התערבויות כלכליות ופוליטיות הדדיות מסלימות למלחמה בה מנצחים הצ'יליאנים.
כתוצאה מהמלחמה מתפרקת הברית וצ'ילה הופכת לשולטת בחוף האוקיינוס השקט לעשרות השנים הבאות.
מלחמת האופיום הראשונה (1839 - 1842) - מלחמה על זכויות סחר בין בריטניה לשושלת צ'ינג בסין.
המלחמה, שנתפסת כיום כתחילתו של האימפריאליזם האירופי בסין, יצרה היסטוריה ארוכה של התנגדות סינית למערב, התנגדות שנמשכת במובנים מסוימים עד ימינו.
המלחמה האנגלו-אפגנית הראשונה (1839 - 1842) - מלחמה בין כוחות חברת הודו המזרחית הבריטית בחסות האימפריה הבריטית לבין כוחות אפגנים בשטחי אפגניסטן.
1830: מהפכת יולי 1830 – המעמד הבינוני בצרפת מדיח מן השלטון את המלך שארל העשירי ומעלה תחתיו את המלך לואי פיליפ.
1831-1830: מרד נובמבר – מרד מזוין של האזור הכבוש של פולין מול האימפריה הרוסית.
1840-1833: המלחמה הקרליסטית הראשונה – מלחמה על השלטון בספרד בין גורמים ליברליים ושמרנים, בעקבות המחלוקת האם ניתן לקבל נשים כיורשות עצר.
1834 - 1836: מלחמת הקוסה השישית – בין שבטי הקוסה לבין המתנחלים האירופאים בדרום אפריקה.
1835–1845: מלחמת לבושי הבלויים – מלחמת אזרחים שהתחוללה בריו גראנדה דו סול שבברזיל.
1842-1835: מלחמת סמינולה –שבט סמינולה האמריקאי כמעט מושמד כאשר נאבק לשמור על שטחיהם בפלורידה מפני השתלטות צבא ארצות הברית.
לאורך העשור פרו הצעירה חווה מאבקים פנימיים, כאשר לאורך העשור מספר מנהיגים שונים הדיחו זה את זה מהשלטון, ובשנת 1839 התרחש קרב יונגאי בו לחמו צדדים פרואנים שונים בשיתוף פעולה עם גורמים זרים.
28 במאי 1830 – חוק עקירת האינדיאנים – עובר בקונגרס האמריקאי ובעקבותיו מתחיל גירוש ילידים-אמריקאים מאדמותיהם.
21 באוגוסט 1831: מרד נט טרנר – מרד של עבדים כהי עור, במהלכו נהרגו כ-60 לבני עור.
המאורע השפיע על השיח האמריקאי בנושא בעשרות השנים שלאחר מכן.
23 באוגוסט 1831 – העבדות מבוטלת במושבות הבריטיות.
1832 - חוק הרפורמה של 1832 – החוק שעובר בממלכה המאוחדת מרחיב ומגדיל את זכות הבחירה לגברים.
1833: חוק ביטול העבדות – חקיקה של הפרלמנט הבריטי האוסרת על עצם העבדות במושבות האימפריה הבריטית (בעיקר נגע הדבר למטעי הסוכר באיים הקריביים).
חקיקה זו מדרבנת את בריטניה להפעיל לחצים על מדינות אחרות לבטל את העבדות גם בשטחן.
1833: חוזה הונקאר איסקלסי – בעקבות סיועם של הרוסים לעות'מאנים להתמודד עם מרד מצרי שעלול היה לסכן את יציבות האימפריה, מסיימות האימפריות את המאבק ביניהן ומסכימות על שיתוף פעולה, שמעורר התנגדות בסדר האירופי.
1834: כיבוש לדאק – אימפריית הסיקים מקיימים הסכם עם אפגניסטן הדוראנית ומשתלטים על כל שטחה של ממלכת לדאק .
20 ביוני 1837: התקופה הוויקטוריאנית – המלכה ויקטוריה עולה לכס המלוכה בבריטניה.
1838-1837: משבר בריטניה-רוסיה – לאחר שבהנהגתה של רוסיה הצארית צרים כוחות פרסים על ערי מפתח באפגניסטן, מצהירה האימפריה הבריטית כי היא רואה בכך יומרות של רוסיה לניסיון השתלטות על הודו, ושולחת כוחות כנגד הרוסים, שמסיגים את הכוחות.
1838: זכות הבחירה לנשים – קולוניית איי פיטקרן הופכת למקום היחיד בעולם שמכיר בזכות.
1839: טנזימאט – סבב ראשון של רפורמות הטנזימאט שמטרתן להעביר את האימפריה העות'מאנית מהתנהלות תאורקטית מסורתית להתנהלות מודרנית.
19 באפריל 1839: הסכם לונדון – מעצמות אירופה מכירות בנייטרליות של בלגיה, ומתחייבות להגן עליה במקרה של פלישה.
זכויות עובדים – לאורך העשור בארצות הברית מתחילה מגמה של התארגנויות עובדים פוליטיות, השואפות לקדם זכויות עובדים.
1830: אלג'יריה הצרפתית – לאחר מאות שנים שמחוז אלג'יריה העות'מאני היה מעוז של פיראטיות בים התיכון, הוא נכבש על ידי צרפת.
23 באוגוסט 1839: הונג קונג – בריטניה משתלטת על הונג קונג.
4 באוקטובר 1830 – בלגיה הופכת למדינה עצמאית לאחר שהיא נפרדת מהולנד
11 במאי 1831 – יוון מכריזה עצמאות מהאימפריה העות'מאנית
28 בדצמבר 1836 – ספרד מכירה בעצמאות מקסיקו.
1835: שגשוג אמריקאי ותחילת עידן הבנקאות החופשית - בתחילת שנות ה-30 שגשגה הכלכלה האמריקאית.
אנדרו ג'קסון הופך לנשיא האמריקאי היחיד אי פעם שהצליח לשלם את כל החוב הלאומי (הישג שעדיין רלוונטי נכון לשנת 2018).
בתקופה זו נסגר הבנק המרכזי האמריקאי על פי מדיניות הנשיא ג'קסון, מה שפתח את "עידן הבנקאות החופשית" של ארצות הברית.
1837: בהלת 1837 - תקופת הצמיחה האמריקאית נקטעת במשבר פיננסי, שפורץ בגלל צירוף נסיבות של ספקולציה במכירת אדמות, העברת הכסף הממשלתי לבנקים המקומיים, ומשבר פיננסי בבריטניה.
בהלת 1837 מלווה במשיכת השקעות בארצות הברית, סגירתם של בנקים ועסקים נוספים, עלייה באבטלה וחזרה לעלייה בחוב הלאומי.
צמיחה ועליה בתמ"ג לנפש - עשור זה נמצא בראשיתה של נקודת מפנה בולטת - על פי ההערכות המקובלות לצמיחה ותמ"ג לנפש בהיסטוריה (בקיזוז שינויים בשווי המטבעות), לאחר מאות שנים של יציבות יחסית במדדים, מתחילה בשנים אלו עליה מתונה אך יציבה במדדים אלו.
התופעה מתרחשת בצמוד למהפכה התעשייתית שבשלב זה מתרחשת בעיקר בבריטניה.
30 בינואר 1835 – ריצ'רד לורנס מנסה להתנקש בחייו של הנשיא אנדרו ג'קסון, אך נכשל במה שהיה הניסיון הראשון להתנקש בחייו של נשיא בארצות הברית.
25 בנובמבר 1833 – רעידת אדמה חזקה בסומטרה; חוזקה הוערך בכ-8.8-9.2 בסולם ריכטר
1 בינואר 1837 - רעידת האדמה בצפת (1837): רעידת אדמה חזקה שפגעה באזור הגליל בארץ ישראל ובלבנון, הותירה אלפי הרוגים והחריבה את העיר צפת וסביבותיה, וכן פגעה קשות בעיר טבריה.
רעידת האדמה גרמה למותם של בסביבות 5,000 עד 7,000 בני אדם.
25 בנובמבר 1839 – ציקלון אדיר מכה בחופי הודו; נהרגים כ-300,000 בני אדם, ונסחפים לים או נהרסים למעלה מ-20,000 כלי שיט ; עיר הנמל קורינגה נהרסת לחלוטין ונעלמת.
1851-1829: מגפת הכולרה השנייה, שמתחילה בשנת 1829, מתפשטת ברחבי לאירופה, וגורמת לאבדות כבדות במיוחד בצרפת ובהונגריה, שבכל אחת מהן מניין ההרוגים נאמד בכ-100,000. מגפת הכולרה מתפשטת בהדרגה לאמריקה הצפונית.
1831-1830, 1837-1836: מגפת שפעת שמתפשטת בשנת 1830 מאסיה דרך רוסיה לאירופה, וכנראה גם לאזורים אחרים בעולם, גורמת למותם של רבים.
באזורים רבים נדבקו עשרות אחוזים מהאוכלוסייה, ועל פי הערכות משתנות בין האזורים, שיעור התמותה מוערך בטווח בין 0.3 ל-2 אחוזים.
שיאי ההתפרצות הביאו איתם שיבושים במסחר ובאורח החיים המקומי.
גל נוסף של שפעת מדבקת במיוחד התרחש גם ב-1836–1837 וקטל רבים.
1837: ראשית ההתפרצות של מה שעתיד להפוך למגפת הכולרה השלישית המתועדת, החל מאזור בנגל שבתת היבשת ההודית.
בסוף העשור מתפשטת המגפה במרכז אסיה.
1837: פוסום אוסטרלי כסוף-אפור - מועבר על ידי האדם לניו זילנד והופך בה לאחד המינים הפולשים המזיקים ביותר.
פארק - בעשור זה מתחילות תמורות שיתעצמו בהמשך המאה בנושא שטחים ירוקים בתכנון העירוני, כאשר הפארקים הראשונים מוקמים בארצות הברית ובלונדון פארק שהוקם לרווחת האצולה המקומית החל לפתוח את שעריו לציבור הרחב פעמיים בשבוע.
24 בספטמבר 1830: פסיפס אלכסנדר מתגלה בפומפיי - הפסיפס מתאר את הקרב בין אלכסנדר מוקדון לדריווש השלישי מלך האימפריה הפרסית, ומורכב מכמיליון אבני פסיפס.
1831 - מייקל פאראדיי וג'וזף הנרי שיכללו את מדע האלקטרומגנטיות במידה מספקת כדי לאפשר תכנון מכשירים אלקטרומגנטים מעשיים.
1 ביוני 1831: הגעה לקוטב הצפוני המגנטי - ג'יימס קלארק רוס הוא האדם הראשון שמגיע לקוטב הצפוני המגנטי.
1833: אנזים - מתגלה לראשונה על ידי אנסלם פאיין .
ספטמבר 1838: תורת האבולוציה - הבסיס הרעיוני מנוסח על ידי צ'ארלס דרווין.
גאומטריה - לאורך העשור יוליוס פלוקר יוצר כמה פריצות דרך בענף הגאומטריה, כאשר הוא מנסח כמה חוקים אשר בבסיס הגאומטריה האלגברית המודרנית.
1830: מכונת תפירה - דגם ראשוני מפותח ומיוצג בחסות ממלכת צרפת, לצורך תפירת מדים לחיילים, אולם מושמד בשנה שלאחר מכן על ידי חייטים שחששו שהמכונה תייתר את עבודתם.
מכונות משודרגות יותר פותחו במהלך העשור.
1838: טלגרף אלקטרומגנטי - סמואל מורס בנה את הטלגרף האלקטרומגנטי היישומי הראשון, שאפשר לשדר מסרים למרחקים ארוכים באמצעות כבל באיכות פשוטה ואיתו את קוד מורס.
ב-6 בינואר 1838 מורס הפעיל לראשונה את מכשיר הטלגרף.
9 בינואר 1839: דאגרוטיפ - טכניקת הצילום המסחרי הראשונה מוצגת על ידי לואי ז'אק מנדה דאגר בפני האקדמיה למדעים ואמנויות בפריז.
קווי רכבת - עשור פורץ דרך בהפיכתה של הרכבת למשמעותית בתעשייה: בשנת 1830 נכנס לפעולה הקו הראשון של רכבת מונעת קיטור - מסילת הרכבת ליברפול מנצ'סטר .
ב-5 במאי 1835 מופעל קו הרכבת הראשון באירופה היבשתית, בבלגיה, בין בריסל למכלן.
תנורי האפייה - לאורך העשור מתקדם הטכנולוגיה בתחום: בשנת 1833 מפותח תנור הפחם המעשי הראשון, ובשנת 1834 מפותח דגם של תנור מטבח מברזל שנחשב לפורץ דרך בפרקטיות שלו.
1836: מושלמת בפריז בנייתו של שער הניצחון.
ספרים בולטים שרואים אור לראשונה בעשור זה: אוליבר טוויסט (1837)
6 באפריל 1830 – ג'וזף סמית מייסד את הדת המורמונית.
כוצע צילינדר נכנס בהדרגה לאופנה בתקופה זו.
ראשיתו של תיאטרון האורטה-אויונו העות'מאני, בו המופע מתבצע בינות הקהל ולא על במה.
עשור זה הוא ראשיתה של תקופת דוקטרינת מונרו המשפיעה על הסדר הבינלאומי, מכיוון שבמהלך זה ארצות הברית לא תסכים לקולוניאליזם אירופאי ביבשת אמריקה, אולם מצהירה כי תשמור על מדיניות של בדלנות ותמנע מהתערבות במלחמות אירופאיות.
האימפריה הבריטית, שמנצחת במלחמה האנגלו-בורמזית הראשונה, מפגינה עוצמה שמאפשרת לה להגדיל את שליטתה גם על שטחיה של סיאם, ומבססת את מעמדה כמעצמה אזורית בדרום אסיה.
בעשור זה מושלם הגל המרכזי של תהליך הלאומיות הדרמטי, בו נוצרות מדינות אמריקה הלטינית על חשבון הקולוניות של ספרד ופורטוגל.
בעשור זה ישנה אבן דרך משמעותית בדמוקרטיזציה של המערב, כאשר מרחיבה ארצות הברית את זכות הבחירה לציבור רחב של גברים לבנים – מהלך מתקדם בהרבה מהמקובל עד אז, שיוצר עניין באירופה ולימים ישפיע על הדמוקרטיזציה במדינות נוספות.
1826-1817: הפלישה הבורמזית לאסאם – בשנים 1821–1822 משלימה ממלכת בורמה את כיבוש ממלכת אסאם.
אסאם פונה לבריטים לעזרה, ואלו נאבקים בבורמזים ומגיעים מולם בשנת 1826 להסכם המותיר שטחי כיבוש מסוימים בידי הבורמזים, אולם מעביר לידי הבריטים, בפועל, את אסאם ואזורים נוספים מדרום בורמה.
1824-1822: כיבוש קזחסטן – האימפריה הרוסית כובשת את חאנות קזחסטן.
1821–1823: המלחמה העות'מאנית–פרסית – על רקע מספר מתיחויות פוליטיות מתמשכות, האימפריות מבצעות פלישות הדדיות זו לשטחה של זו, ומסיימות את המאבק בהסכם הבנות.
1821–1829: מלחמת העצמאות היוונית – מלחמת עצמאות מוצלחת של מהפכנים יוונים נגד האימפריה העות'מאנית שהתקיימה בין השנים 1821 עד 1830. בהמשך האימפריה הרוסית, בריטניה, וממלכת צרפת סייעה ליוונים, בעוד שהכוחות העות'מאנים הסתייעו בכוחות ממצרים, אלג'יריה, טריפוליטניה, ותוניס.
1825–1827: מלחמת פרס–רוסיה – בעידוד בריטי, ניסו הפרסים לנצל חילופי שלטון באימפריה הרוסית כדי לכבוש בחזרה שטחים סמוכים בשליטה רוסית.
המלחמה שנפתחה בסדרת כיבושים מהירה של הפרסים, הסתיימה בהסכם כניעה שנאלצו הפרסים לקבל.
1827–1829: המלחמה העות'מאנית-רוסית – מלחמה שהתקיימה בין האימפריה הרוסית ויוון מצד אחד לבין האימפריה העות'מאנית.
בעקבותיו נחתם הסכם אדריאנופול שנתן לרוסים את מרבית החוף המזרחי של הים השחור ואת פתח נהר הדנובה.
1828–1829: מאבקים באמריקה הלטינית – המדינות הצעירות באמריקה הלטינית חוות מספר התנגשויות בראשית דרכן העצמאית.
במהלך שנתיים אלו פרו מתנהלת בזו אחר זו במלחמות מול קולומביה הגדולה ובוליביה.
1828 – רצח העם הטסמני – במושבה הבריטית בטסמניה ניתנת הפקודה להרוג כל יליד שיימצא.
2 בדצמבר 1823: דוקטרינת מונרו – בנאום לקונגרס מכריז נשיא ארצות הברית, ג'יימס מונרו, כי ארצות הברית לא תסכים לסבול קולוניאליזם אירופאי ביבשת אמריקה.
מצד שני, ארצות הברית תשמור על מדיניות של בדלנות ותמנע מהתערבות במלחמות אירופאיות.
1824: בית סעוד – 6 שנים לאחר שהפסידה השושלת הערבית במלחמה מול האימפריה העות'מאנית ואיבדה את השליטה במרבית אזוריה, מתחדשת השושלת ובשנה לאחר מכן מצליחה לחדש את שליטתה על חלק משטחי הממלכה בגלגולה הקודם.
1825: מרד הדקבריסטים – לאחר מספר שנים בהן פועלות תנועות חשאיות לקידום ליברליזם והשכלה באימפריה הרוסית, מנסה קבוצת כוח לנצל את מותו של הצאר, אלכסנדר הראשון, כדי לקדם צאר חדש שיתמוך ברפורמות של קידמה, אולם המרד לא צולח.
הצאר ניקולאי הראשון שעולה לשלטון לבסוף מקדם רדיפה אחר מחשבה חופשית ותפיסות מוסר שאינן נובעות מתוך כתבי הקודש.
1826: התקרית המשמחת – היניצ'רים, ממוקדי הכוח החזקים ביותר באימפריה העות'מאנית, מורדים פעם נוספת לאחר שנודע להם כי הסולטאן, מהמוט השני, מעוניין ליצור כוחות עילית חדשים ומודרניים לאימפריה.
בתגובה מכריז מהמוט מלחמה על המורדים ומביא לחיסולם של היניצ'רים.
1828: זכות הבחירה – ארצות הברית מרחיבה את זכות הבחירה לציבור רחב של גברים לבנים, מהלך שיוצר עניין באירופה.
13 באפריל 1829: חופש דת – הפרלמנט הבריטי מעניק חופש דת לקתולים בבריטניה.
25 במרץ 1821 – יוון הכריזה על עצמאות מהאימפריה העות'מאנית
28 ביולי 1821 – פרו מכריזה על עצמאות מספרד
15 בספטמבר 1821 – קוסטה ריקה, גואטמלה, הונדורס, ניקרגואה ואל סלוודור מכריזות ביחד על עצמאותן מספרד
27 בספטמבר 1821 – מקסיקו מקבלת עצמאות – משתחררת משלטון ספרד
28 בנובמבר 1821 – פנמה מכריזה על עצמאותה מספרד, ומצטרפת לרפובליקת קולומביה הגדולה
7 בספטמבר 1822 – ברזיל מכריזה על עצמאותה מפורטוגל באירוע שנודע לימים כזעקת איפירנגה
6 באוגוסט 1825 – בוליביה מכריזה על עצמאות מספרד
25 באוגוסט 1825 – אורוגוואי מכריזה על עצמאות מברזיל
1821: תקן הזהב – מופעל לראשונה בבריטניה.
צמיחה ועליה בתמ"ג לנפש – עשור זה הוא ראשיתה של נקודת מפנה בולטת – על פי ההערכות המקובלות לצמיחה ותמ"ג לנפש בהיסטוריה (בקיזוז שינויים בשווי המטבעות), לאחר מאות שנים של יציבות יחסית במדדים, מתחילה עליה מתונה אך יציבה במדדים אלו.
חלוצות הרפורמה האגררית – שוודיה ודנמרק הן המדינות הראשונות, מאז המהפכה הצרפתית, שמיישמות מודל דומה של ביטול מעמד הצמיתות וחלוקת חלק מהאדמות לבעלות פרטית של האיכרים, והן מאחדות את שטחיהן לניהול מרכזי שמבטל את מודל החלוקה הפאודלית.
23 בפברואר 1820 – קשר רחוב קאטו: נחשפת מזימה להתנקש בחייהם של כל חברי הקבינט הבריטי
1817–1824: מגפת הכולרה הראשונה המתועדת פורצת באזור בנגל, ומתפשטת להודו ומשם לאזורים נוספים בהם סין ופרס.
1821 – מגפה של קדחת צהובה פורצת במערב אירופה ומתפשטת במיוחד בברצלונה.
אלפי חיילים, שרבים מהם בעצמם מתים במגפה בהמשך, מנסים למנוע מתושבים לצאת מהעיר, וכשהמזון והמים אוזלים בעיר פורצות בה מהומות.
על פי ההערכות מתים מהמגפה בעיר עצמה בלבד קרוב ל-20,000 איש, ועוד רבים בערים סמוכות.
1827 – מגפת הכולרה השנייה המתועדת פורצת גם היא באזור בנגל החל משנת 1827, מתפשטת מערבה וקוטלת רבים.
1822 – הומצאה טכניקת ההליוגרפיה על ידי הצלם והממציא הצרפתי ניספור נייפס.
בסביבות 1826 ניספור נייפס יצר בטכניקה זו את התצלום הראשון בהיסטוריה ששרד, "נוף מחלון בלה-גרא".
1822 – נפתח קו הרכבת הראשון "Hetton colliery railway" שתוכנן בידי ג'ורג' סטיבנסון ושימש את חברת הפחם "Hetton Coal Company" להובלת פחם אל העיירה הבריטית "Hetton-le-Hole".
1823 – פיתוח ושיווק מעשיים של דגם מנוע ראשוני המונע באמצעות גז.
בשלב זה המנוע היה מגושם, מסורבל ולא יעיל, אולם שימש כבסיס מעשי למנועים מוצלחים יותר שנבנו בהמשך.
1826 – הממציא האמריקאי סמואל מוריי רושם פטנט על מנוע הבעירה הפנימית.
7 באפריל 1827 – רוקח אמריקאי בשם ג'ון ווקר ממציא את הגפרור.
1828 – אבקת הקקאו של קונרד ון האוטן ההולנדי מאפשרת הפקה זולה יותר של מוצרי שוקולד, ולראשונה מנגישה שוקולד לציבור הרחב ולא רק לעשירים ביותר.
1829 – נבנה המנוע החשמלי הראשון.
23 ביולי 1829 – בארצות הברית רושם ויליאם ברט פטנט על מכונת הכתיבה.
1829 – רוברט סטיבנסון פיתח את רכבת הקיטור ה-rocket.
28 בינואר 1820 – גילוי אנטארקטיקה על ידי משלחת חקר בראשות האציל הפרוסי פביאן גוטליב פון בלינגסהאוזן.
1820 – הכימאים הצרפתיים פייר ז'וזף פלטייה וז'אן ביאנאמה קוונטו מבודדים כינין מקליפת הצינכונה.
כינין הופך במהרה לטיפול מועדף לחום.
1820 – הנס כריסטיאן ארסטד מדנמרק מראה כי ניתן להסיט מחט מגנטית באמצעות חוט הנושא זרם חשמלי, וסולל את הדרך ליישום מכשירים אלקטרומגנטים.
את עבודתו ממשיך בשנת 1825 ויליאם סטרג'ון, שמגלה את האלקטרומגנט הרב-כיווני.
1822 – אטיין ז'ופרואה סנט-אילר מסכם את עבודתו המבחינה בקווים משותפים בהתפתחות קבוצות בעלי החיים השונות, ומניח יסודות שעליהם ייבנה ענף האנטומיה ההשוואתית וכן תחומים נוספים.
1824 – ויליאם בקלנד הוא החוקר הראשון שנותן שם מדעי לדינוזאור.
1826 – תגלית ארכאולוגית ראשונה של תרבות עמק האינדוס.
בשלב הזה התגלית מעוררת סקרנות, אך התרבות עדיין אינה מתגלה לחוקרים.
1828 – יוסף בוכנר, פרופסור למדעי הרוקחות מאוניברסיטת מינכן, גרמניה, מצליח לחלץ את המרכיב הפעיל מצמח הערבה, ומייצר ממנו תרופה ראשונית להורדת חום.
1828 – הכימאי הגרמני פרידריך ולר מפיק את התרכובת האורגנית שתנן מהתרכובת האי אורגנית אמוניום ציאנט NH4CNO.
הישג זה מפריך מעשית את תאוריית הוויטליזם, ונחשב לתחילתו של מדע הכימיה האורגנית.
1829 – רישום רפואי ראשון של עצמות ניאנדרטל שנמצאות במקרה בבלגיה.
בשלב זה משמעות התגלית עוד לא נבחנת לעומק ולא מתבהרת.
7 במאי 1824: הסימפוניה התשיעית של בטהובן – הופעת הבכורה של היצירה באולם הקונצרטים Kärntnertortheater שבווינה.
1829: תרבוש – הסולטאן מהמוט השני קובע רשמית את מעמדו של התרבוש ככובע שניתן לחבישה על ידי בני כל הדתות.
כוצע צילינדר - נכנס בהדרגה לאופנה בתקופה זו.
המלחמה הצפונית הגדולה (1700–1721) – מלחמה שהתנהלה בין קואליציה שכללה את רוסיה הצארית, דנמרק-נורווגיה וסקסוניה-האיחוד הפולני ליטאי (והחל מ-1715 גם את פרוסיה והנובר) נגד שוודיה בין השנים 1700–1721. המלחמה החלה במתקפה מתואמת של הקואליציה על שוודיה ב-1700, ונסתיימה ב-1721 עם חתימת חוזה נישטאד והסכמי סטוקהולם.
פלישה סינית לטיבט (1720) – שושלת צ'ינג פולשת לטיבט, ומקימה באזורים של טיבט ובהוטן יחידות שלטוניות פרו-סיניות.
מלחמת רוסיה–פרס (1722–1723) – מסתיימת בהסכם לפיו פרס מעבירה לרוסיה מספר ערים ומחוזות המהווים את רצועת החוף הדרומית של הים הכספי.
ההסכם מנתק מן הים את פרס ומעניק לרוסיה אחיזה בשני צידי הים.
פלישה דזונגרית לקזחסטן (1723) – הפלישה של הדזונגרים הרסנית במיוחד עבור הקזחים, וגם בראשית המאה ה־21 עדיין חלק מהזיכרון הקולקטיבי ומכונה "האסון הגדול".
11 בפברואר 1720 – שוודיה ופרוסיה חותמות על הסכם שלום
24 במרץ 1720 – אולריקה אלאונורה, מלכת שוודיה מוותרת על כס מלכותה, ובעלה, הרוזן פרדריק מהסן-קאסל נבחר כמלך, והיא ממשיכה כמלכה רעיה של שוודיה
4 באפריל 1721 – רוברט וולפול הופך לראש הממשלה הראשון של הממלכה המאוחדת
10 בספטמבר 1721 – נחתם חוזה נישטאד, בין רוסיה הצארית לבין שוודיה; סיום מלחמת הצפון הגדולה.
בעקבות ניצחונו הכריז פיוטר הראשון על עצמו כקיסר רוסיה ובכך הקים את האימפריה הרוסית.
1724 – בהסכם בין האימפריה העות'מאנית לאימפריה הרוסית מכירים הרוסים בשליטתם של העות'מאנים בשטחיהם באזורי הקווקז ואזרבייג'ן.
18 במאי 1725 – המלך ג'ורג' הראשון מייסד את מסדר האמבט
24 בדצמבר 1726 – ייסוד מונטווידאו
9 בנובמבר 1729 – ספרד, צרפת ובריטניה חותמות על אמנת סביליה
1720 - משבר כלכלי באירופה מוביל לאובדן האמון במודל חברות הצ'ארטר , שפועלות כמונופולים של סחר או קולוניזציה מטעם ממשלות.
הפורטוגזים הקולוניאליים מגלים לאורך העשור מצבורי יהלומים משמעותיים בברזיל, שמחזקים את חשיבותה הכלכלית של ברזיל.
התגלית משפיעה על הכלכלה של הכובשים והנכבשים גם יחד.
1720 בערך - טכניקה של חיסון ראשוני וחלקי לאבעבועות שחורות מגיעה מסין לאירופה.
5 באפריל 1722 – יאקוב רוחבן הוא האירופי הראשון שמגיע לאי הפסחא.
ספרים בולטים שרואים אור לראשונה בעשור זה: מסעי גוליבר (1726)
המלחמה העות'מאנית-רוסית (1735–1739) - מלחמה שהתקיימה בין רוסיה לבין האימפריה העות'ומנית.
התרחבות ממלכת פרס - השאה הפרסי נאדיר שאה כובש חלקים ממזרח האימפריה העות'מאנית בשנת 1736, את אזור אפגניסטן בשנת 1738, ופלש גם לאימפריה המוגלית בין השנים 1738 ל-1739..
מלחמת אוזנו של ג'נקינס (1739–1748) - מלחמה בין בריטניה לבין מושבותיה של ספרד בחופי אמריקה הדרומית והצפונית.
מלחמת הירושה הפולנית (1733–1738) - סכסוך שפרץ בעקבות ניסיונו של סטניסלאב לשצ'ינסקי לתפוס את כתר המלוכה הפולנית לאחר מותו של מלך פולין אוגוסט השני.
סטניסלאב לשצ'ינסקי נתמך על ידי ממלכת צרפת בעוד שיריבו פרידריך אוגוסט השני, הנסיך הבוחר מסקסוניה נתמך על ידי אוסטריה ורוסיה.
1738 – פשיטה אלימה של אנשי מאיטי על מוקדי הכוח של ממלכת בורמה מחלישה את השלטון המקומי וגורמת למרד פנימי של אנשי מון .
8 באפריל 1730 – נחנך בניין בית הכנסת שארית ישראל, הראשון בניו יורק
7 בדצמבר 1732 – חנוכת בית האופרה המלכותית בלונדון
1732, 1735 – בסדרת הסכמים משיבה הצארית הרוסית לממלכת פרס את השטחים בדרום הים הכספי שהעבירו הפרסים לרוסים בעשור הקודם.
30 ביולי 1733 – לשכת הבונים החופשיים הראשונה נפתחת בשטח שבעתיד יהיה ארצות הברית
7 בינואר 1738 – נחתם חוזה דוראהא, בין עסאף ג'הי הראשון והפשווה באג'י ראו הראשון: האימפריה המראטהית מקבלת את מאלווה והכרה בריבונותה
28 באפריל 1738 – האפיפיור קלמנס השנים עשר מוציא בולה חריפה נגד הבונים החופשיים ואוסר על פעילותם
24 במאי 1738 – ג'ון וסלי ממיר את דתו למתודיזם, ולמעשה מייסד את הכנסייה המתודיסטית; המתודיסטים מציינים יום זה כ"יום אולדרסגייט", על שם הרחוב בלונדון בו ייסד ווסלי את הכנסייה
4 בינואר 1739 – רואה אור הגיליון הראשון של עיתון שנערך בידי אישה בארצות הברית.
הייתה זו אליזבת' טימותי מצ'ארלסטון, קרוליינה הדרומית, אם לשבעה ילדים, שערכה את ה- South Carolina Gazette לאחר מות בעלה משך שבע שנים, עד שבגר בנה בכורה
4 בפברואר 1738 – יהודי החצר יוזף זיסקינד אופנהיימר מוצא להורג בווירטמברג
8 ביולי 1730 – רעידת אדמה באזור ולפראיסו.
15 באוגוסט 1730 – רעידת אדמה באזור אסאם/טיבט.
30 בדצמבר 1730 – רעידת אדמה בהוקאידו שביפן
1733: התפלגות נורמלית - המתמטיקאי אברהם דה מואבר מציג את ההתפלגות הנורמלית לראשונה, אך חישוביו אובדים ויימצאו רק לאחר כמאתיים שנה.
1738: ראשית התפתחות הפיזיקה הסטטיסטית - דניאל ברנולי מפרסם מאמר בו מגיע למשוואת המצב של גז אידיאלי על סמך מודל של כדורי ביליארד.
למודל זה חשיבות רבה הן משום שבעזרת כלים מודרניים יותר ניתן להסיקו במספר דרכים ולנתחו בצורה אנליטית מלאה, והן משום שימושיו הרבים כמערכת מודל.
1 בינואר 1739 – ז'אן-באטיסט שארל בובה דה לוזייה גילה את האי בובה
15 באפריל 1738 – בכורה בלונדון לאופרה "סרסה" (אחשוורוש) של גאורג פרידריך הנדל
4 במאי 1738 – ברוסיה מוקמת "האקדמיה המלכותית לבלט", מאוחר יותר "האקדמיה לבלט על שם ואגאנובה"
24 בפברואר 1645 – צבא שוודיה גובר על צבא האימפריה הרומית הקדושה בקרב ינקאו, אחד הקרבות הקשים ביותר במלחמת שלושים השנים
1701-1640: מלחמת הבונים – לאחר התפתחות סחר פרוות הבונים בין שבטי האירוקוי לאירופאים, האירוקוי לחמו בשבטים סמוכים ובמתיישבים צרפתים במטרה להגדיל את שטחם, ולאחר שמתיישבים הולנדים ציידו אותם בנשק חם הצליחו האירוקוי לגרש משטחם כמה תרבויות מקומיות.
1 בדצמבר 1640 – מהפכה שאורגנה על ידי האצולה והבורגנות מביאה קץ לאיחוד האיברי - ז'ואאו השני, דוכס ברגנסה, מוכרז כמלך פורטוגל וריבון מושבות האימפריה הפורטוגזית ופורטוגל שבה להיות מדינה עצמאית, לאחר 60 שנות שלטון ספרדי
4 בינואר 1642 – מלחמת האזרחים האנגלית - המלך צ'ארלס ה-1 מתקיף את הפרלמנט
22 באוגוסט 1642 – צ'ארלס הראשון מכריז על הפרלמנט האנגלי כבוגדים; תחילתה של מלחמת האזרחים באנגליה
14 ביוני 1646 – קרב נייזבי מסיים את השלב הראשון במלחמת האזרחים האנגלית
1 בדצמבר 1640 – פרידריך וילהלם הראשון, הנסיך הבוחר מברנדנבורג עולה לשלטון
1641: המושבה הבריטית הראשונה בהודו – חברת הודו המזרחית הבריטית מעבירה רשמית את המטה שלה למדראס, ומתפעלת בעיר נמל שהופך להיות אחד הנמלים החשובים של האימפריה.
סביב מדראס מתפתחת המושבה הבריטית המשמעותית הראשונה בתת היבשת ההודית.
14 במאי 1643 – לואי הארבעה עשר מוכתר בגיל 4 כמלך צרפת, עם מות אביו לואי השלושה עשר
23 בנובמבר 1644 – ג'ון מילטון מפרסם את אראופגיטיקה, חיבור שבו הוא מוחה נגד הצנזורה
14 במרץ 1647 – בוואריה, קלן, צרפת ושוודיה חותמות על הסכם הפסקת האש באולם
30 בינואר 1648 – נחתם הסכם מינסטר שסיים את מלחמת שמונים השנים בין ספרד והולנד
8 באוגוסט 1648 – מהמט הרביעי בן השש מתמנה לסולטאן התשעה עשר של האימפריה העות'מאנית
24 באוקטובר 1648 – הסכמי וסטפאליה נחתמים בעיר מינסטר
4 בינואר 1649 – אנגליה מוכרזת כרפובליקה, אחרי ניצחון הפרלמנט על המלך
1649: ג'רארד וינסטנלי וקבוצת אנשים מנסים להקים בבריטניה את מושבה חלוצית בעלי מאפיינים אנרכיסטיים.
15 ביוני 1648 – מרגרט ג'ונס נתלית בבוסטון, האדם הראשון המוצא להורג בעוון כישוף במושבת מסצ'וסטס
30 בינואר 1649 – צ'ארלס הראשון מלך אנגליה מוצא להורג, אוליבר קרומוול הופך לשליט המדינה
13 במאי 1647 – רעידת אדמה באזור סנטיאגו דה צ'ילה.
כחלק משינוע עבדים אפריקאים לאמריקה על ידי המתיישבים האנגלים החלוציים ביבשת, הופצה מגפת הקדחת הצהובה בברבדוס תחילה ובהמשך באיים סמוכים נוספים.
על פי תיעודים שונים, המגפה קטלה אלפי אנשים לכל הפחות.
24 בנובמבר 1642 – אבל טסמן (Abel Janszoon Tasman) מגלה את האי שמאוחר יותר ייקרא על שמו - טסמניה
13 בדצמבר 1642 – אבל ינזון טסמן מגיע לניו זילנד
21 בינואר 1643 – אבל טסמן מגיע לטונגה
6 בפברואר 1643 – ההולנדי אבל ינזון טסמן הוא האירופאי הראשון שמתעד הגעה לפיג'י
17 בספטמבר 1631 – קרב ברייטנפלד: הניצחון הפרוטסטנטי הראשון במלחמת שלושים השנים
18 בספטמבר 1635 – פרדיננד השני, קיסר האימפריה הרומית הקדושה מכריז מלחמה כנגד צרפת
לאורך העשור מתגבשת ברית במזרח אפריקה נגד הקולוניה הפורטוגזית.
שבטי קלנגה , מנייקה ומוזורה שילבו כוחות במתקפה, אולם המתקפה המשולבת לא צלחה, והמפלה הביאה לסיום המאבק האנטי־קולוניאלי.
17 בספטמבר 1630 – בוסטון נוסדת
25 במרץ 1634 – המתיישבים האנגלים הראשונים בראשות הלורד בלטימור הגיעו למרילנד
8 בספטמבר 1636 – נוסדת אוניברסיטת הרווארד במסצ'וסטס, הקולג' הוותיק ביותר באמריקה
15 בפברואר 1637 – פרדיננד השלישי מוכתר לקיסר האימפריה הרומית הקדושה
10 ביולי 1637 – האקדמיה הצרפתית מקבלת מעמד מהמלך במסמך חתום שאושר על ידי הפרלמנט הצרפתי
20 בנובמבר 1637 – פטר מינואי ההולנדי מפליג מנמל גטבורג עם משלחת שוודית ליבשת אמריקה, כדי לגלות את שוודיה החדשה
29 במרץ 1638 – "שוודיה החדשה" נוסדת על ידי מתיישבים שוודים בדלאוור
מהפכה חברתית ביפן נערכת על ידי השוגון היפני, טוקוגאווה איימיצו :
1633 - השוגון מכריז על מדיניות בדלנית מאוד בשם סאקוקו שלפיה אף אדם זר לא הורשה להיכנס ליפן ואף יפני לא הורשה לצאת ממנה.
1635 - השוגון משנה את המודל הפאודלי הפוליטי המקומי, ומחייב את השליטים הפאודלים היפנים, הדאימיו, להתגורר באופן חלקי בבירה, במטרה להגביר את השליטה עליהם.
כחלק מהמודל החברתי החדש, נאסרה כל ניידות חברתית בין ארבעת המעמדות - לוחמים, חקלאים, אמנים וסוחרים.
המודל החזיק מעמד כ-250 שנה.
1639 – הסכם זוהאב מסיים כ-150 שנה של מאבקים בין האימפריה העות'מאנית לממלכת פרס.
1630: כינין - מיסיונרים מביאים לאירופה מאמריקה את הכינין, שמשמש כתרופה למחלת המלריה.
1633: משפט גלילאו - גליליאו גליליי מגיע ברומא למשפטו בפני האינקוויזיציה.
1636: אוניברסיטת הרווארד - מוקמת כמוסד לימודי בעיר קיימברידג' שבמסצ'וסטס.
29 באוגוסט 1541 – הטורקים העות'מאנים כובשים את בודה, בירת ממלכת הונגריה
24 בנובמבר 1542 – הכוחות האנגליים של הנרי השמיני מביסים את הצבא הסקוטי בקרב סולווי מוס
21 בפברואר 1543 – קרב ויינה דגה בין כוח אתיופי-פורטוגלי נוצרי לבין כוחות סולטנות אדאל המוסלמית, עם תגבורת עות'מאנית
11 באפריל 1544 – קרב קרסולה – כוחות צבא צרפתים בפיקודו של פרנסואה דה בורבון והרוזן מאנגין מנצחים את כוחות האימפריה הרומית הקדושה וספרד בפיקודם של אלפונסו ד'אבלוס ד'אקינו והמרקיז דל ואסטו.
20 ביולי 1546 – פורצת המלחמה השמלקלדית – מלחמת הדתות בגרמניה
24 באפריל 1547 – קרב מילברג, סיום המלחמה השמלקלדית, מלחמת הדתות בגרמניה
6 בינואר 1540 – הנרי השמיני נושא לאישה את אן מקליווס
27 בספטמבר 1540 – אגודת ישו (הישועים) מקבלת צ'רטר מידי האפיפיור פאולוס השלישי
12 בפברואר 1541 – ייסוד העיר סנטיאגו בצ'ילה
8 במאי 1541 – ארננדו דה סוטו הופך לאירופאי הראשון שרואה את נהר המיסיסיפי
1541 – נציגיה של האימפריה הפורטוגזית במזרח אפריקה מקבלים את הכרתו של מלך מוטאפה .
18 באוגוסט 1541 – ספינה פורטוגזית נסחפת לחופי הפרובינציה העתיקה היגו (Higo) שביפן
11 בספטמבר 1541 – שבטים של ילידים מחריבים את סנטיאגו דה צ'ילה, צ'ילה
9 בנובמבר 1541 – המלכה קתרין הווארד נאסרת במצודת לונדון
15 בפברואר 1542 – ייסוד העיר גוואדלחרה במקסיקו
1542 – במשלחת מטעם האפיפיור, מגיע פרנסיסקו חאווייר לגואה, ומקים בה מכללה להכשרת כמרים, שמפיצים את הנצרות להודו ויפן במהלך המשך העשור, ועשורים רבים לאחר מכן
28 בספטמבר 1542 – חואן רודריגס קבריו הוא האירופי הראשון המגיע לשטח המזוהה עם קליפורניה כיום
14 בדצמבר 1542 – הנסיכה מרי מוכתרת כמרי מלכת הסקוטים
9 בספטמבר 1543 – מרי סטיוארט מוכתרת "מלכת הסקוטים", בהיותה בת 9 חודשים
16 בינואר 1547 – איוון האיום מוכתר לצאר הרוסי
28 בינואר 1547 – אדוארד השישי בן ה-9 הופך למלך אנגליה עם מות אביו, הנרי השמיני
20 בפברואר 1547 – אדוארד השישי מוכתר למלך אנגליה במנזר וסטמינסטר
28 ביולי 1540 – תומאס קרומוול, אחת הדמויות הפוליטיות החשובות ביותר בזמן שלטונו של הנרי השמיני, מוצא להורג בהוראת המלך על בגידה באותו יום נושא הנרי את אשתו החמישית קתרין הווארד
13 בפברואר 1542 – קתרין הווארד, מלכת אנגליה ואשתו של הנרי השמיני, ובת לווייתה ג'יין בוליין מוצאות להורג
1543 – קופרניקוס מפרסם לראשונה את ה"קומנטריולוס" אשר הציגה את המודל ההליוצנטרי לפיו השמש נמצאת במרכז מערכת השמש בעוד שכדור הארץ וכוכבי הלכת האחרים מקיפים את השמש במסלולים מעגליים.
1543 – אנדריאס וסאליוס מפרסם את ספרו, "על אודות מבנה הגוף האנושי", ספר אנטומיה שפורץ דרך בכך שמצליח להשתחרר מטעויות נפוצות שהתקבעו בתפיסה.
1546 – ג'ירולמו פרקסטורו משער בספרו, על הדבקה ומחלות מידבקות, כי המחלות נגרמות על ידי יצורים זעירים.
שנות ה-30 של המאה ה-1 היו העשור הרביעי של המאה ה-1, החלו ב-1 בינואר 30 והסתיימו ב-31 בדצמבר 39.
30 - הרומאים מקימים את העיר טורנה (בבלגיה של ימינו)
30 - ראשית הנצרות: תארוך של הדרשה על ההר (אם כי חלק מן החוקרים שוללים תארוך זה); תחילת כהונתו של פטרוס הקדוש (עד שנת 67 או 64)
31 - נפילת סיאנוס כשליט למעשה של האימפריה הרומית.
32 - תחילת כהונת פטרוס הקדוש כאפיפיור
18 במרץ 37 – קליגולה מוכתר לקיסר
30 - תרגום ראשון של משלי איזופוס ללטינית
שנות ה-40 של המאה ה-1 היו העשור החמישי של המאה ה-1, החלו ב-1 בינואר 40 והסתיימו ב-31 בדצמבר 49.
40 – הרומאים כובשים את מרוקו
42 – הרומאים משתלטים על סאוטה שבצפון אפריקה.
43 – הרומאים פולשים לאיים הבריטיים והופכים אותם לפרובינקיה רומית.
44 – יהודה מסופחת מחדש לאימפריה הרומית לאחר מותו של אגריפס הראשון, תחילת תקופת הנציבות השנייה, הנציב החדש - פאדוס
41 – בעקבות רצח קיסר רומא קליגולה הוא מוחלף בקלאודיוס
44 במרץ - מלך יהודה אגריפס הראשון נפטר ממחלה .
48 – קומאנוס מחליף את טיבריוס יוליוס אלכסנדר בתפקיד נציב יהודה
49 – סנקה מתמנה למורהו של נירון הצעיר
49 – קלאודיוס, קיסר רומא, נושא לאישה את אחייניתו אגריפינה הצעירה.
49 – גירוש היהודים מרומא.
49 – נירון מתארס לקלאודיה אוקטאביה, בתו של הקיסר קלאודיוס.
49 – בבריטניה, המושל הרומי פבליוס אסטוריוס סקפולה, מייסד את הקולוניה הרומית קאמולודונום (כיום קולצ'סטר).
49 – הלגיון הרומאי מתכנס בדרום ווילס כהכנה לפלישה לשטחו של השבט הסילורי.
49 – האיגרת אל הגלטים, מספרי הברית החדשה, נכתב, כנראה, בשנה זו.
49 – הנצרות מתפשטת באירופה, בייחוד ברומא ופיליפי.
24 בינואר 41 – הקיסר הרומי קליגולה נרצח על ידי אנשי המשמר הפרטוריאני ובהם מפקדם קאסיוס כיריאה, לו נהג קליגולה ללעוג, בשל היותו כביכול מפונק ורכרוכי.
הוא נרצח בעת שחזר מן התיאטרון, והובל על ידי שומריו דרך מסדרון ארוך ומבודד.
23 בנובמבר 1531 – סוף מלחמת קאפל השנייה שם קץ לברית הפרוטסטנטית בשווייץ
1534 – העות'מאנים כובשים את בגדאד.
27 בפברואר 1531 – נכרתת ברית שמלקלדן, ברית הנסיכים הפרוטסטנטיים בגרמניה
25 בינואר 1533 – אן בולין נהיית אשתו השנייה של הנרי השמיני
1 ביוני 1533 – אן בולין מוכתרת למלכת אנגליה
11 ביולי 1533 – המלך הנרי השמיני מנודה על ידי האפיפיור.
5 בדצמבר 1533 – איוון האיום מוכתר כנסיך מוסקבה
9 ביוני 1534 – ז'אק קרטייה הוא האירופאי הראשון שמגיע לנהר סנט לורנס
11 ביוני 1534 – ז'אק קרטייה וצוותו עורכים את המיסה הקתולית המתועדת הראשונה בצפון אמריקה, ומכריזים בהמשך על שטח רחב מאזור קנדה בשם צרפת החדשה
24 ביוני 1534 – ז'אק קרטייה הוא האירופי הראשון שמגלה את אי הנסיך אדוארד
6 בדצמבר 1534 – הספרדים מקימים את קיטו, לימים בירת אקוודור
18 בינואר 1535 – פרנסיסקו פיסארו מקים את לימה, בירת פרו
1536 – הקמת האינקוויזיציה בפורטוגל.
2 במאי 1536 – מלכת אנגליה, אן בולין נעצרת ונאסרת באשמת ניאוף, גילוי עריות, בגידה במלך וכישוף
15 במאי 1536 – אן בולין, מלכת אנגליה, עומדת למשפט בהאשמת בגידה בממלכה וניאוף
19 במאי 1536 – הוצאתה להורג של אן בולין, אשתו השנייה של מלך אנגליה הנרי השמיני, באשמת ניאוף ושימוש בכשפים
1539 – פרנסואה הראשון חותם על צו אשר עשה את הצרפתית לשפת המנהל הרשמית במקום הלטינית בצרפת.
צו זה חייב כמרים לרשום לידות, נישואין והלוויות בצרפתית והקמתם של משרדי רישום בכל אזור בצרפת.
16 בנובמבר 1532 – ההרפתקן הספרדי פרנסיסקו פיסארו שובה את אטוואלפה, קיסר האינקה האחרון, וטובח את 6,000 חברי פמלייתו הלא-חמושים בקרב קחאמרקה
15 בנובמבר 1533 – הקונקיסטאדור פרנסיסקו פיסארו נכנס לבירת האינקה, קוסקו
2 בפברואר 1536 – מחפשי זהב ספרדים מייסדים את בואנוס איירס
14 בינואר 1539 – ספרד מספחת את קובה
30 במאי 1539 – ארננדו דה סוטו עוגן במפרץ טמפה, לשם הגיע עם 600 חיילים במטרה למצוא זהב
לאורך העשור, כחלק מההתפשטות הקולוניאסטית באפריקה של האימפריה הפורטוגזית, חודרת האימפריה לאזור נהר הזמבזי, שם שולטת ממלכת מוטאפה .
הפורטוגזים מקימים מספר מאחזים באזור ומתחילים בביצוע סחר חליפין עם המקומיים.
26 ביולי 1533: ההוצאה להורג של אטוואלפה, האינקה (תואר המקביל לקיסר בתרבות האירופית) השלוש עשרה והאחרון של אימפריית האינקה בדרום אמריקה.
19 במאי 1536 – הוצאתה להורג של אן בולין, אשתו השנייה של מלך אנגליה הנרי השמיני, עבור ניאוף ובגידה.
26 בינואר 1531 – ליסבון נחרבת ברעידת אדמה
שנות ה-20 של המאה ה-2 היו העשור השלישי של המאה ה-2, החלו ב-1 בינואר 120 והסתיימו ב-31 בדצמבר 129.
120 – הקיסר אדריאנוס מבקר בבריטניה.
122 – בבריטניה מתחילה בניית חומת אדריאנוס, חומת ביצורים שאורכה 115 ק"מ.
החומה הללו נבנתה על מנת לסייע בהדיפת פולשים מכיוון צפון, אך גם כדי לסמן את גבול האימפריה.
125 – טלספורוס יורש את סיקסטוס הראשון על כס האפיפיור.
127 – הקיסר אדריאנוס חוזר לרומא לאחר מסע של שבע שנים.
128 – הושלמה בניית הפנתיאון.
28 במאי 1444 – במהלך מלחמת ציריך הישנה ולאחר מצור של חודש על העיר, מתרחש טבח גרייפנזה
29 ביוני 1444 – קרב טורביול בין העות'מאנים לבין כוחותיו המורדים של סקנדרבג
10 בנובמבר 1444 – קרב ורנה: מסע הצלב של המלך ולדיסלב מורנה מוכנע על ידי כוחותיו של הסולטאן מורט השני וולדיסלב נהרג.
12 באוגוסט – 18 בספטמבר 1444 – מצור על רודוס המסתיים בכישלונם של כוחות סולטאן מצרים בניסיונם לכבוש את רודוס מידיהם של מסדר אבירי רודוס
1444 – קונסטנטינוס האחד עשר, הדספוט של מוראה פולש לדוכסות אתונה ומשעבד אותה
17 באוקטובר 1448 – קרב קוסובו – הונגרים מובסים על ידי הטורקים.
1443 – האלפבית הקוריאני (Hangul) (한글) נכנס לשימוש על ידי מלך קוריאה סג'ונג הגדול.
2 במרץ 1444 – סקנדרבג הופך לראש התנועה הלאומית לשחרור אלבניה מן האימפריה העות'מאנית
7 באפריל 1444 – הסכם שלום בין הרפובליקה של ג'נובה ואלפונסו החמישי, מלך אראגון
16 באפריל 1444 – הסכם הפסקת אש נחתם בעיר טור שבצרפת ומביא לחמש שנות שקט בין אנגליה לצרפת
18 באפריל 1444 – בולה אפיפיורית להקמת אוניברסיטה בקטניה (סיציליה)
8 באוגוסט 1444 – סוחרי עבדים פורטוגזים מביאים לראשונה עבדים מאפריקה לאירופה ומקימים שוק עבדים בלאגוש שבפורטוגל
15 באוגוסט 1444 – "שלום סגד", הסכם שלום בין העות'מאנים לבין ממלכת הונגריה
1444 – יהודי הולנד מגורשים מן המדינה
6 במרץ 1447 – ניקולאוס החמישי מונה לאפיפיור ה-208 לאחר מות אאוגניוס הרביעי
20 ביוני 1448 – קארל השמיני עולה לשלטון בשוודיה
1440 – מכללת איטון נוסדה על ידי הנרי השישי.
15 ביוני 1444 – קוזימו דה מדיצ'י מקים את הספרייה הלורנציאנית בפירנצה
1444 – הלוחות האיגוביים מתגלים בגוביו, איטליה
1444 – חוקרי ארצות פורטוגזים מגיעים לפתח נהרות הסנגל והגמביה; דיניש דיאש מגלה את קאפ-ור
עשור זה הוא בסוף תקופת הפופולריות של אדרות איטלקיות , שבעשור זה עוצבו בדרך כלל עם שרוולים ארוכים ורחבים הנצמדים לפרק כף היד.
1431 - מתקפות תאילנדיות ממוטטות את האימפריה הקמרית, ובמקומה מוקמת ממלכת קמבודיה.
25 ביוני 1436 - סיום מלחמת ההוסיטים
23 במאי 1430 – ז'אן ד'ארק נשבית על ידי הבורגונדים
10 בנובמבר 1430 – "החופש הפריזי" - ראשי השבטים במזרח פריזיה חוברים נגד פורו אוקנה ומשחררים עצמם זמנית מן המערכת הפאודלית
3 בינואר 1431 – ז'אן ד'ארק מוסגרת לידי הבישוף פייר קוצ'ון
21 בפברואר 1431 – תחילת משפטה של ז'אן ד'ארק
1434 - קוזימו דה מדיצ'י הופך לשליט הלא-רשמי של פירנצה, כשמוענק לו התואר גראן מאסטרו
1434 - ולדיסלב מורנה מוכתר להיות מלך פולין
1434 - זרע יעקב מוכתר להיות קיסר אתיופיה
21 בספטמבר 1435 - הסכם בין שארל השביעי, מלך צרפת לבין פיליפ השלישי דוכס בורגונדיה מסיים את השותפות בין האנגלים לבין הבורגונדים במלחמת מאה השנים
1438 - פאצ'אקוטי עלה לשלטון.
1438 - פאצ'אקוטי מייסד את אימפריית האינקה.
24 בינואר 1438 - מועצת בזל מחליטה להדיח את האפיפיור אאוגניוס הרביעי
18 במרץ 1438 - אלברכט השני, מלך גרמניה, מבית הבסבורג, הוכתר מלך גרמניה
30 במאי 1431 – ז'אן ד'ארק בת ה-19 מועלית על המוקד ברואן שבצרפת
21 בפברואר 1437 – ג'יימס הראשון, מלך סקוטלנד נרצח במנזר בלקפריירז שבפרת' בידי קבוצת אצילים, שבראשם עמד סר רוברט גראהם.
1434 - יאן ואן אייק מצייר את הציור נישואי הזוג ארנולפיני
1439 - בניית קתדרלת שטרסבורג.
זה היה הבניין הגבוה בעולם עד למאה ה-19.
עלייתו ההדרגתית של מעמד הביניים באירופה של תקופת הרנסאנס גרמה למעבר של חלק מאופנות האצולה גם לבני מעמד זה.
שנות ה-30 של המאה ה-2 היו העשור הרביעי של המאה ה-2, החלו ב-1 בינואר 130 והסתיימו ב-31 בדצמבר 139.
132 - תחילת מרד בר כוכבא כנגד שלטון האימפריה הרומית.
135 - העיר ביתר נופלת בידי הרומאים ובא הקץ על מרד בר כוכבא.
שנה לאחר סיומו של מרד בר כוכבא הוקמה איליה קפיטולינה על חורבותיה של ירושלים.
131 - יוצא צו של הקיסר אדריאנוס אשר אוסר על ביצוע ברית מילה בשטחי האימפריה הרומית.
בנוסף, אדריאנוס הוציא צו שאסר על קריאה פומבית של התורה - עבירה שהעונש עליה הוא מוות, כמו כן אדריאנוס הוציא גם צווים האוסרים על שמירת שבת, לימוד תורה, והסמכת רבנים.
132 - הסייסמוגרף מומצא על ידי הסיני ז'אנג הנג
131 - מקדש בעל שמין נבנה בתדמור.
132 - השלמת בנייתו של מקדש זאוס האולימפי שבאתונה
132 - תחילת בנייתו של קבר הדריאנוס ברומא, הידוע כיום כטירת סנטאנג'לו
24 ביוני 1340 – קרב סלויס - קרב ימי בין צרפת לבין אנגליה.
1340 – ניצחון של הצבא המשותף של קסטיליה ופורטוגל על ממלכת גרנדה בקרב ריו סלדו.
26 באוגוסט 1346 – קרב קרסי, אחד הקרבות החשובים במלחמת מאה השנים.
9 בינואר 1349 – הריגת יהודי בזל, עקב מגפת המוות השחור
24 באוגוסט 1349 – כ-6,000 יהודים נטבחו במגנצה (מיינץ בגרמניה) לאחר שהואשמו בגרימת המגפה השחורה
26 בינואר 1340 – אדוארד השלישי, מלך אנגליה מכריז על עצמו כמלך צרפת
1341 – פטררקה מקבל תואר לאוריאט, פעם ראשונה מאז רומה עתיקה.
7 במאי 1342 – קלמנט השישי האפיפיור ה-198 לאחר מות בנדיקטוס השנים עשר
1342 – העברת פטריארך אנטיוכיה לדמשק.
1342 – לאיוש הראשון מלך הונגריה הוכתר מלך.
27 בינואר 1343 – קלמנס השישי הוציא צו שהצדיק את זכותו של האפיפיור למכור "מחילות"
1345 – הולנד, זיילנד ו-חינאוט (חלק של בלגיה), עוברים להיות חלק של האימפריה הרומית הקדושה.
16 באפריל 1346 – הכרזת אימפריה סרבית בסקופיה.
1346 – דנים מוכרים את צפון-אסטוניה להמסדר הטבטוני.
1348 – נוסד מסדר הבירית על ידי אדוארד השלישי מלך אנגליה.
1348 – פסקוב מקבל עצמאות מנובגורוד.
1341 – הקמת "The Queen's College" באוניברסיטת אוקספורד.
1346 – הקמת אוניברסיטת ויאדוליד, ספרד.
1346 – הקמת "Pembroke College" באוניברסיטת קיימברידג'.
7 באפריל 1348 – הקמת אוניברסיטת קארל בפראג
ראשיתה של המגפה שקטלה, לפי הערכות שונות, בין 75 ל-200 מיליון בני אדם באירופה ובאסיה.
האומדנים נעים בין רבע ל-60% מאוכלוסיית אירופה, וכ-35 מיליון בני אדם בסין לבדה.
1347 – מגפת המוות השחור מתחילה באירופה.
1348 – המוות השחור מתפשט למערב אירופה.
1348 – המוות השחור מגיע לאנגליה.
1348 – המוות השחור מגיע לקהיר.
24 באוגוסט 1349 – התפרצות המוות השחור בפולין.
מאי 1349 – התפרצות המוות השחור באירלנד.
1349 – התפרצות המוות השחור בנורווגיה.
1345 – סיום בניית קתדרלת יורק בצפון אנגליה.
1345 – סיום בניית קתדרלת נוטרדאם (פריז).
28 ביולי 1330 – לאחר הניצחון על הכוחות הבולגריים בקרב ולבאז'ד משיגים הסרבים שליטה על הבלקן
1330 – בולגרים מובסים בקרב וולבוז'ד על ידי הסרבים.
1330 – הונגרים מובסים בקרב פוסאדה על ידי הוולאכים.
27 בספטמבר 1331 – קרב פלובצה בין ממלכת פולין לבין מדינת המסדר הטווטוני
10–11 בנובמבר 1332 – קרב דופלין מור, בין הקרבות החשובים במלחמת העצמאות של סקוטלנד.
18 בפברואר 1332 – עמדה ציון הראשון, קיסר אתיופיה מוביל את כוחותיו למלחמה נגד המוסלמים
1337 – תחילת מלחמת מאה השנים בין צרפת לבין אנגליה.
1338 – מלחמת מאה השנים – לודוויג הרביעי, קיסר האימפריה הרומית הקדושה תומך באנגלים.
1338 – פיליפ השישי, מלך צרפת, מתחיל התקפה בצפון-מערב צרפת ותוקף את פורטסמות' מהים.
1338 – ניקומדיה נכבשת על ידי האימפריה העות'מאנית.
19 בנובמבר 1330 – אדוארד השלישי, מלך אנגליה עולה לשלטון, לאחר שביצע הפיכה כנגד העוצר רוג'ר מורטימר
1331 – הקמת הברית השוואבית בגרמניה.
20 בדצמבר 1333 – בנדיקטוס השנים עשר התמנה לאפיפיור אחרי שיוחנן העשרים ושניים מת
1335 – בנדיקטוס השנים עשר מתחיל לתקן את הנזירים ציסטרציאנים.
1335 – לאחר מותו של אבו סאיד נפסקת השושלת האילח'אנית.
1336 – הקמת אימפריה וייאנגרה בדרום הודו.
23 בספטמבר 1339 – סימון בוקהנגרה, נבחר להיות דוג'ה ג'נובה הראשון
4 בנובמבר 1333 – נהר הארנו עולה על גדותיו וגורם נזקים קשים לעיר פירנצה
1335 – סרגיי רדונז'סקי הקים כנסייה במקום בו התפתחה לאוורת השילוש-סרגייב.
1338 – סיום בניית כנסיית פררי - אחד הכנסיות החשובות בוונציה.
6 בדצמבר 1240 – כוחות מונגולים בראשות באטו חאן ממשיכים בכיבוש רוס של קייב וכובשים את העיר קייב
11 באפריל 1241 – כוחות מונגולים בראשות באטו חאן מביסים את צבא הונגריה בקרב מוהי
1241 – ניצחון מונגולי מובהק על כוחות משותפות של המסדר הטווטוני ופולנים בקרב ליגניצה.
1242 – המונגולים פלשו לבולגריה ואילצו אותה לשלם דמי חסות שנתיים גבוהים.
1242 – המונגולים פולשים לאסיה הקטנה וכובשים אותה.
1242 – הפסקת הכיבושים במערב עקב מותו של אוגדיי חאן וחזרת הצבא למונגוליה.
1243 – חיימה הראשון, מלך אראגון כובש את מורסיה.
1244 – 15 ביולי – ירושלים נכבשה וחזרה לשליטה מוסלמית
17 באוקטובר 1244 – הממלוכים מביסים את ממלכת ירושלים ואת בני בריתה בקרב הירביה
23 בנובמבר 1248 – כוחות נוצריים בפיקודו של פרננדו השלישי, מלך קסטיליה כובשים את סביליה
4 בדצמבר 1248 – אליקנטה נכבשה על ידי צבא של אלפונסו העשירי, מלך קסטיליה
26 במאי 1249 – קרב פוסלטה במסגרת המאבק בין הגואלפים והגיבלינים (בין האימפריה הרומית הקדושה לבין הכס הקדוש).
6 ביוני 1249 – במסגרת מסע הצלב השביעי מצליחים הצלבנים להגיע לדמיאט במצרים.
1249 – אפונסו השלישי, מלך פורטוגל כובש את פארו באזור אלגרבה מן המוסלמים ובכך משלים את הרקונקיסטה הפורטוגזית
1249 – לוחמי המסדר הטווטוני כובשים את פרוצן (שממנה תתפתח מדינת המסדר הטווטוני ומאוחר יותר פרוסיה)
1249 – בירגר יארל השוודי כובש ומבסס את נוכחות שוודיה בדרום פינלנד ובייחוד במחוז טבסטלנד
1247 – מרד מוסלמי נגד השליטים הנוצרים בולנסיה.
1249 – כוחות מן העיר ליבק שורפים כליל את העיר שטרלזונד
25 ביוני 1240 – משפט פריז, בדבר אשמתם של היהודים על הכתוב בתלמוד
1242 – באטו חאן מייסד את אורדת הזהב וקובע את בירתה בסראיי
1246 – גויוק ח'אן נבחר לשליט השלישי של האימפריה המונגולית.
16 בפברואר 1249 – לואי התשיעי, מלך צרפת שולח את אנדרה דה לונז'ומו למונגוליה כשגריר בחצר החאן
13 ביולי 1249 – לאחר מותו של אלכסנדר השני, מלך סקוטלנד ב-6 ביולי 1249, מוכתר בנו בן השמונה כאלכסנדר השלישי, מלך סקוטלנד
1249 – אלפונס דה פואטיה מצווה על גירוש יהודי מחוז פואטו
1249 – המורים מאבדים את השליטה על אזור אליקנטה באל-אנדלוס (ספרד)
1249 – השושלת החאפצית מכריזה על שליטה החדש אבו עבדאללה מחמד אלמסתנצר כאמיר המאמינים; הוא הופך לשליט המוסלמי החזק ביותר בדורו.
1249 – אריק הרביעי, מלך דנמרק מנהיג מס על המחרשות, מה שמעורר מרד בסקניה ומקנה לו את הכינוי "אריק פרוטת המחרשות" (Plogpenning)
1249 – פו קון סי מקים את ממלכת סוקותאי, המבשרת את הקמת תאילנד
1249 – רוג'ר בייקון מפרסם כתב יד שבו הוא מתאר ייצור עדשות למשקפיים לטיפול ברוחק ראייה ואת הנוסחה הראשונה במערב לאבק שרפה
15 באוגוסט 1248 – החלה בניית קתדרלת קלן בסגנון גותי
1230 - צבאותיו של אלפונסו התשיעי, מלך לאון כבשו את מרידה.
1232 - הנוצרים כבשו את איביזה.
1233 - צבא קסטיליה ניצח את צבא ממלכת גרנדה בקרב ג'רס.
1234 - ממלכת של שושלת יורשד נכבשה על ידי המונגולים.
1236 - פלישת המונגולים לקוריאה.
1236 - תחילת המלחמה בין המונגולים לבין שושלת סונג בסין.
1236 - קורדובה נכבשה על ידי הנוצרים.
1237 - המונגולים בפיקוד באטו ח'אן פולשים לרוסיה.
1237 - פלישת המונגולים לגאורגיה וארמניה.
4 במרץ 1238 – הקרב על נהר סיט - המונגולים בראשות באטו חאן מביסים את נסיכות ולדימיר בראשות יורי השני, אשר נופל בקרב
28 בספטמבר 1238 – חיימה הראשון מלך אראגון כובש את ולנסיה מידי המורים, אשר נסוגים לממלכת גרנדה שהוקמה באותה שנה
ינואר 1238 - קרב קולומנה הסתיים בניצחון מונגולי על הצבא הרוסי.
1238 - המונגולים כובשים ערים רוסיות כמו ולדימיר, רוסטוב וירוסלבל בנסיכויות הצפוניות.
13 בנובמבר 1239 – מסע הצלב של הברונים: קרב בית חאנון בין אבירים צלבנים לבין כוחותיו של הסולטאן האיובי של מצרים הסתיים בתבוסה של הצבא הצלבני
1233 - יסוד האינקוויזיציה והיא פותחת במצוד חסר רחמים אחר אחרוני הקתרים